**HUNGARIAN GYMNASTICS FEDERATION**

**MAGYAR TORNA SZÖVETSÉG**

H – 1146 Budapest, Istvánmezei út 1-3.

**Tel.: (36-1) 460-6883, 460-6905 Fax: (36-1) 460-6907**

**Web**: www.matsz.hu **E-mail:** torna@tornasport.hu

****

**Akrobatikus Torna Szakág**

**Magyar Bajnokság**

**KVALIFIKÁCIÓS RENDSZERE**

**2025.**

****

**Érvényes: 2025. évi versenyévad**

Az Akrobatikus Torna fejlődése és a Magyar Bajnokság időtartamának optimalizálása, illetve ezzel párhuzamosan a minőségi színvonal, a látvány – élmény faktor javítása érdekében kerül alkalmazásra kvalifikációs rendszer a Magyar Bajnokságon való részvételhez kötődően.

**Nevezés a Magyar Bajnokságra nincsen, a kvalifikáció alapján kerülnek be a versenyre az egységek automatikusan. A Magyar Bajnokságon való indulás jogáról a kiértesítést követően az egyesületek lemondhatnak. Visszalépés, sérülés esetén a soron következő, kvalifikációs kritériumoknak megfelelő egység léphet előrébb a Magyar Bajnokság kvalifikációs rangsorában és indulhat a versenyen.**

A kvalifikációról, a Magyar Bajnokságon való indulásról a szakági vezetőség értesíti az egyesületeket.

Magyar Bajnoki címet csak az Akrobatikus Torna szakág által kiírt pontszerző versenyrendszer versenyein megszerzett kvalifikáció alapján lehet szerezni, az ’A’ vagy ’B’ kategóriás versenyengedéllyel rendelkező egységeknek.

Az akrobatikus torna Magyar Bajnoksága a 2025. évi versenyszabályzatban meghatározott pontszerző versenyszámokban kerül megrendezésre, az alábbi kvalifikációs rendszer alapján:

**Gyermek, Serdülő, Ifjúsági, Nyílt, HOPE, PRE YOUTH (AGG 11-16), Youth (AGG 12-18), Junior (AGG 13-19), Felnőtt/Senior korosztályokban.**

A kvalifikáció versenyszámonként és korcsoportonként érvényes. A hazai pontszerző versenyeken (melyeket a Szakági Vezetőség jelöl ki minden évben) illetve a kiemelt, vagy nem kiemelt nemzetközi versenyeken is meg lehet szerezni a Magyar Bajnokságon való indulás jogát.

A kvalifikáció megszerzésének kritériumai:

1. Amennyiben 4 vagy annál több hazai verseny szerepel a versenynaptárban, akkor minimum **három versenyen** be kell mutatni az összes – adott korcsoportban kötelező gyakorlatot a versenyző egységnek, ugyanabban az összeállításban. Valamint ezeken a versenyeken a **két legjobb eredmény átlagának el kell érnie a bronz minősítés alsó pontszámát a szabályzat 1. sz. táblázata alapján**.
2. Amennyiben 3 vagy annál kevesebb hazai verseny szerepel a versenynaptárban, akkor minimum **két versenyen** be kell mutatni az összes – adott korcsoportban kötelező gyakorlatot a versenyző egységnek, ugyanabban az összeállításban. Valamint ezeken a versenyeken **legalább egyszer el kell érnie a bronz minősítés alsó pontszámát a szabályzat 1. sz. táblázata alapján**.

* A be nem fejezett verseny nem számít bele a kvalifikációba. Kiemelt, vagy nem kiemelt nemzetközi versenyeken is meg lehet szerezni a Magyar Bajnokságon való indulás jogát. A nemzetközi versenyen elért eredmények is beszámíthatóak a kvalifikációba azon korosztályok esetében, ahol a nemzetközi versenyek kiírt korosztályai egyértelműen megfeleltethetőek a hazai és/vagy FIG versenyrendszer szabályainak és lehetőség van elérni a minősítési pontrendszerben meghatározott szintet (vonatkozó kategóriák: Youth, AGG11-16, AGG12-18, AGG13-19, Senior). A be nem fejezett nemzetközi verseny nem számít bele a kvalifikációba (befejezettnek számít a kvalifikációt lezáró gyakorlatok teljesítése, tehát akár két bemutatott kvalifikációs gyakorlattal is beleszámíthat egy adott nemzetközi verseny a kötelező három verseny közé AGG12-18, AGG13-19, Senior korcsoportok szintjén).

A kvalifikációba beszámító versenyek közül **legalább egy** versenynek **hazai pontszerző** versenynek kell lennie.

**Így határozzuk meg versenyszámonként és korcsoportonként az első hat egységet, (a két legjobb eredmény számít mindenkinél; pontazonosság esetén mindegyik egység kvalifikálja magát).**

1. **sz. minősítési szinteket tartalmazó táblázat**

|  |  |  |  |
| --- | --- | --- | --- |
| **Korosztály** | **Bronz minősítés** | **Ezüst minősítés** | **Arany minősítés** |
| Gyermek | 22,80-23,70 | 23,71-24,60 | 24,61 → |
| Serdülő | 22,90-23,60 | 23,61-24,30 | 24,31 → |
| Ifjúsági | 22,90-23,60 | 23,61-24,30 | 24,31 → |
| Ifi-Felnőtt | 22,50-23,40 | 23,41-24,10 | 24,11 → |
| Youth | 22,90-23,60 | 23,61-24,30 | 24,31-> |
| AGG 11-16 | 47,00-48,50 | 48,51-49,50 | 49,51-> |
| AGG 12-18 | 66,00-72,50 | 72,51-75,50 | 75,51-> |
| Junior/AGG 13-19 | 67,00-73,00 | 73,01-76,00 | 76,01-> |
| Felnőtt I./Senior | 67,00-72,00 | 72,01-76,00 | 76,01-> |

Aki a két feltételnek egyaránt megfelel, az elnyeri az Magyar Bajnokságon való indulás jogát.

Célok:

- a verseny időtartamát így rövidítjük és élvezetesebbé tesszük a nézők, versenyzők, valamint a szakemberek számára,

- növeljük az esemény színvonalát és a Magyar Bajnoki cím értékét,

- növeljük a versenyre kilátogató nézők számát.

Aktualizálva az edzői és bírói bizottság által: érvényes a 2025. évi versenyévadra alkalmazva.

**Jóváhagyva a Szakági Vezetőség által**